Diari Oficial de la Generalitat Valenciana


Sumari del DOGV 9306, del 25-03-2022 (2022/2430)

DECRET 26/2022, d'11 de març de 2022 del Consell, d'arprovació del canvi de denominació del municipi de Beniardá per Beniardà.
------------------------------------------------------------------------------------------------------------------------------

### Dades del document

Número de DOGV
:   9306

Data del DOGV
:   25-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2430


Data del document
:   11-03-2022

Organisme emissor
:   Presidència de la Generalitat

Tipus de document
:   Decret

Descriptors 

:   * legislació
    * procediment administratiu
    * municipi
    * llengua oficial
    * administració local
    * bilingüisme

DECRET 26/2022, d'11 de març de 2022 del Consell, d'arprovació del canvi de denominació del municipi de Beniardá per Beniardà. [2022/2430]  
El Ple de l'Ajuntament de Beniardá, en la sessió del 7 de maig de 2021, va aprovar l'inici de l'expedient per al canvi de denominació del municipi de Beniardá per la forma exclusiva en valencià Beniardà.  
  
En el Ple de l'Ajuntament de 25 de juny de 2021 es va acordar l'aprovació inicial de l'esmentat canvi de denominació. L'acord plenari va ser sotmés a informació pública mitjançant un anunci en el Butlletí Oficial de la Província d'Alacant núm. 141, de 28 de juliol de 2021, sense que s'hi presentaren al·legacions en termini.  
Incorporat a l'expedient l'informe de la Secció d'Onomàstica de l'Acadèmia Valenciana de la Llengua emés el 23 de setembre de 2021, es va sotmetre de nou a informació pública mitjançant un anunci publicat en el Butlletí Oficial de la Província d'Alacant núm. 215, d'11 de novembre de 2021, i un anunci publicat en la seu electrònica de l'esmentada entitat local, sense que s'hi presentaren al·legacions en el termini establit.  
L'aprovació definitiva del canvi de denominació del municipi de Beniardá a Beniardà va ser acordada pel Ple de l'Ajuntament, en la sessió de 17 de desembre de 2021, per majoria absoluta del nombre legal de les persones que en són membres.  
La Direcció General de Règim Jurídic Autonòmic i Local, del Ministeri de Política Territorial, el 18 de gener de 2022, va certificar que, consultades les dades del Registre d'Entitats Locals, la nova denominació de Beniardà, proposada per al municipi de Beniardá, de la província d'Alacant, no coincideix amb la de cap municipi inscrit en aquest registre.  
El Ple de l'Acadèmia Valenciana de la Llengua, en la sessió del 4 de febrer de 2022, va prendre l'acord de considerar que el nom més adequat del topònim és Beniardà.  
L'article 21.1 de la Llei 8/2010, de 23 de juny, de règim local de la Comunitat Valenciana, en relació amb l'article 13.2 del Decret 69/2017, de 2 de juny, del Consell, de regulació dels criteris i procediment per al canvi de denominació dels municipis i altres entitats locals de la Comunitat Valenciana, disposa que correspon al Consell, mitjançant un decret, l'aprovació del canvi de la denominació dels municipis.  
  
En la tramitació del procediment s'han complit totes les prescripcions contingudes en la legislació vigent sobre la matèria, i s'ha tramitat el procediment d'acord amb el que determina el Decret 69/2017, de 2 de juny, del Consell.  
En conseqüència, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta del president de la Generalitat, amb la deliberació prèvia del Consell, en la reunió d'11 de març de 2022,  
  
  
DECRETE  
  
Article únic  
Aprovar el canvi de denominació del municipi de Beniardá per la forma exclusiva en valencià Beniardà.  
Les referències que s'hagueren realitzat a la denominació anterior s'entendran fetes, a partir de la publicació d'aquest decret en el Boletín Oficial del Estado, a la nova denominació.  
  
Contra aquest decret, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
  
a) Directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o de la publicació d'aquest decret, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del Consell, en el termini d'un mes a comptar des de l'endemà de la notificació o de la publicació del present decret, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el recurs potestatiu de reposició.  
c) En cas que la persona interessada siga una administració pública, no s'hi pot interposar cap recurs en via administrativa, sense perjuí del que disposa l'article 44 de la Llei 29/1998, de 13 de juliol, i ha de requerir prèviament l'anul·lació o la revocació d'aquest decret, en el termini de dos mesos comptats des de l'endemà de la notificació o de la publicació d'aquest decret, tenint en compte que això no incideix en la seua executivitat ni interromp els terminis amb vista a la seua fermesa, per no ser substitutiu del règim de recursos en via administrativa.  
  
Tot això sense perjuí que les persones interessades puguen fer ús de qualsevol altra via que consideren oportuna.  
  
València, 11 de març de 2022  
  
El president de la Generalitat,  
XIMO PUIG I FERRER